section_heading: Recenzije
paragraph_text: Časopis Organ komentirao je: ""Up the Downstair" album je koji će pažljivim slušateljima otkriti mnoga iznenađenja. Nakon što ga nekoliko puta poslušate, shvatit ćete da čak i zvukovi umiješani u pozadinu i vokalne intervencije sa starih albuma vezanih uz drogu sudjeluju u stvaranju ove tople, opuštajuće, lizerginske tapiserije koja sadrži raštrkane, ali odgovarajuće tekstove. Kad sam prošle godine napisao članak o Porcupine Treeju, predvidio sam da će taj sastav postati "treći val" nove britanske psihodelije (naravno, prvi i drugi val činili su psihodelični rock Bevis Fronda i svemirski festivalski zvukovi Ozric Tentaclesa). Ovaj uradak samo potvrđuje moju tezu. "Up The Downstair" album je uz koji se treba jako napušiti (a to ćete i učiniti...)!"